EGYSÉGES SZERKEZET
Hatály: 2024. március 3. – 
2/2024. (III. 6.) önkormányzati rendelet az önkormányzat 2024. évi költségvetéséről

EGYSÉGES SZERKEZET
Hatály: 2026. február 26. -
2/2025. (III. 13.) önkormányzati rendelet az önkormányzat 2025. évi költségvetéséről

Bácsalmás Város Önkormányzata Képviselő-testületének
2/2025. (III. 13.) önkormányzati rendelete

az önkormányzat 2025. évi költségvetéséről

[1] A rendelet célja, hogy az önkormányzat a gazdálkodás folytonosságának, szabályszerűségének és átláthatóságának eleget tegyen. A helyi önkormányzat gazdálkodásának alapja az éves költségvetése, mely alapján finanszírozza és ellátja a jogszabályban előírt kötelező, és a kötelező feladati ellátását nem veszélyeztető önként vállalt feladatait, továbbá az állami feladatok hozzájárulásait.
[2] Bácsalmás Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:
1. Általános rendelkezések
1. §
(1) A rendelet hatálya kiterjed az önkormányzatra, annak bizottságaira, valamint annak költségvetési szerveire (intézmények).
(2) A költségvetési rendelet elkülönítetten tartalmazza
a)	az önkormányzat önkormányzati szintre összesített költségvetését, amely tartalmazza az önkormányzat saját, az általa irányított költségvetési szervek költségvetésébe nem tartozó (továbbiakban: önkormányzat költségvetési szervekhez nem tartozó) költségvetését,
b)	az önkormányzat által irányított költségvetési szervek költségvetését.
2. Az önkormányzat összesített 2025. évi költségvetése
2. §[footnoteRef:1] [1:  A 2. § a Bácsalmás Város Önkormányzata Képviselő-testületének 11/2025. (X. 1.) önkormányzati rendelete 1. §-ával megállapított szöveg.] 

(1)[footnoteRef:2] A 2025. évi költségvetés VI. számú módosításával az állami támogatások és egyéb működési célú támogatások, valamint a felhalmozási célú támogatások előirányzatának növelése miatt az R. 2. § (1) bekezdésében megállapított [2:  A 2. § (1) bekezdése a Bácsalmás Város Önkormányzata Képviselő-testületének 8/2025. (V. 28.) önkormányzati rendelete 1. §-ával megállapított szöveg. A 2. § (1) bekezdése a Bácsalmás Város Önkormányzata Képviselő-testületének 10/2025. (VI. 26.) önkormányzati rendelete 1. §-ával megállapított szöveg. A 2. § (1) bekezdése a Bácsalmás Város Önkormányzata Képviselő-testületének 14/2025. (X. 31.) önkormányzati rendelete 1. §-ával megállapított szöveg. A 2. § (1) bekezdése a Bácsalmás Város Önkormányzata Képviselő-testületének 17/2025. (XI. 26.) önkormányzati rendelete 1. §-ával megállapított szöveg. A 2. § (1) bekezdése a Bácsalmás Város Önkormányzata Képviselő-testületének 1/2026. (II. 25.) önkormányzati rendelete 1. §-ával megállapított szöveg.] 

a)	kiadási főösszeg 406 172 922 Ft-tal,
b)	bevételi főösszeg 406 172 922 Ft-tal
módosul, az 1. melléklet szerint.

(2)[footnoteRef:3] A 2025. évi módosított költségvetés főösszege 4 866 786 757 Ft, ezen belül [3:  A 2. § (2) bekezdése a Bácsalmás Város Önkormányzata Képviselő-testületének 14/2025. (X. 31.) önkormányzati rendelete 1. §-ával megállapított szöveg. A 2. § (2) bekezdése a Bácsalmás Város Önkormányzata Képviselő-testületének 17/2025. (XI. 26.) önkormányzati rendelete 1. §-ával megállapított szöveg. A 2. § (2) bekezdése a Bácsalmás Város Önkormányzata Képviselő-testületének 1/2026. (II. 25.) önkormányzati rendelete 1. §-ával megállapított szöveg.] 

a)	a költségvetési bevételek főösszege 3 327 250 912 Ft,
b)	a költségvetési kiadások összege 4 866 786 757 Ft,
c)	a költségvetési hiány összege 1 539 535 845 Ft.
3. §
(1) Az önkormányzat önkormányzati szinten összesített 2025. évi kiemelt költségvetési bevételi előirányzatai:
a)	B1. Működési célú támogatások államháztartáson belülről: 1 636 011 287 forint,
b)	B2. Felhalmozási célú támogatások államháztartáson belülről: 187 680 517 forint,
c)	B3. Közhatalmi bevételek: 254 596 000 forint,
d)	B4. Működési bevételek: 320 005 722 forint,
e)	B5. Felhalmozási bevételek: 36 423 418 forint,
f)	B6. Működési célú átvett pénzeszközök: 0 forint,
g)	B7. Felhalmozási célú átvett pénzeszközök: 64 074 278 forint,
h)	B8. Finanszírozási bevételek: 782 070 707 forint,
i)	Bevételek összesen: 3 280 861 929 forint.
(2) Az önkormányzat önkormányzati szinten összesített költségvetési bevételeiből
a)	a kötelező feladatok bevételei: 1 455 927 604 forint,
b)	az önként vállalt feladatok bevételei: 785 359 883 forint,
c)	az államigazgatási feladatok bevételei: 10 433 127 forint.
(3) Az önkormányzat önkormányzati szinten összesített költségvetési bevételei előirányzatai:
a)	működési költségvetés bevételi előirányzata: 2 363 540 035 forint,
b)	felhalmozási költségvetés bevételi előirányzata: 603 432 315 forint.
(4) Az (1) bekezdés a)–b) pont szerinti kiemelt előirányzatok egységes rovatrend szerinti összetételét, így a helyi önkormányzatok általános működéséhez és ágazati feladataihoz kapcsolódó támogatásokat a 11. melléklet tartalmazza. Az (1) bekezdés c) pontja szerinti kiemelt előirányzaton belül a helyi adó bevételeket szintén a 11. melléklet tartalmazza.
(5) A feladatmutatók után járó támogatásokat a 2. melléklet tartalmazza.
(6) Az európai uniós forrásból finanszírozott támogatással megvalósuló programok, projektek bevételeit a 9. melléklet tartalmazza.
4. §
(1)[footnoteRef:4] A képviselő-testület az önkormányzat önkormányzati szinten összesített 2025. évi kiemelt költségvetési kiadási előirányzatait [4:  A 4. § (1) bekezdése a Bácsalmás Város Önkormányzata Képviselő-testületének 8/2025. (V. 28.) önkormányzati rendelete 2. §-ával megállapított szöveg. A 4. § (1) bekezdése a Bácsalmás Város Önkormányzata Képviselő-testületének 10/2025. (VI. 25.) önkormányzati rendelete 2. §-ával megállapított szöveg. A 4. § (1) bekezdése a Bácsalmás Város Önkormányzata Képviselő-testületének 11/2025. (X. 1.) önkormányzati rendelete 2. §-ával megállapított szöveg. A 4. § (1) bekezdése a Bácsalmás Város Önkormányzata Képviselő-testületének 14/2025. (X. 31.) önkormányzati rendelete 2. §-ával megállapított szöveg. A 4. § (1) bekezdése a Bácsalmás Város Önkormányzata Képviselő-testületének 17/2025. (XI. 26.) önkormányzati rendelete 2. §-ával megállapított szöveg. A 4. § (1) bekezdése a Bácsalmás Város Önkormányzata Képviselő-testületének 1/2026. (II. 25.) önkormányzati rendelete 2. §-ával megállapított szöveg.] 

a)	K1. Személyi juttatások: 1 298 961 783 forint,
b)	K2. Munkaadót terhelő járulékok és szociális hozzájárulási adó: 125 888 598 forint,
c)	K3. Dologi kiadások: 747 005 269 forint,
d)	K4. Ellátottak pénzbeli juttatásai: 15 353 000 forint,
e)	K5. Egyéb működési célú kiadások: 696 427 820 forint,
f)	K6. Beruházások: 755 445 031 forint,
g)	K7. Felújítások: 94 198 893 forint,
h)	K8 Egyéb felhalmozási célú kiadások: 37 269 363 forint,
i)	K9. Finanszírozási kiadások: 1 096 237 000 forint,
j)	Költségvetési kiadások összesen: 4 866 786 757 forint
jogcímek szerint állapítja meg. 
(2) Az önkormányzat önkormányzati szinten összesített költségvetési kiadásaiból
a)	a kötelező feladatok kiadásai: 1 455 927 604 forint,
b)	az önként vállalt feladatok kiadásai: 785 359 883 forint,
c)	az államigazgatási feladatok kiadásai: 10 433 127 forint.
(3) Az önkormányzat önkormányzati szinten összesített költségvetési kiadásai előirányzatai:
a)	működési költségvetés kiadási előirányzat: 2 677 429 614 forint,
b)	felhalmozási költségvetés kiadási előirányzat: 603 432 315 forint.
(4) Az önkormányzat kiadásainak és bevételeinek feladatok szerinti bemutatását a 3. melléklet tartalmazza.
(5) Az önkormányzat közvetett támogatásokról szóló kimutatását a 8. melléklet tartalmazza.
(6) Az önkormányzat és intézményeinek felhasználási és likviditási tervét a 10. melléklet tartalmazza.
5. §
(1) Az önkormányzat működési támogatásairól szóló kimutatást az 5. melléklet tartalmazza.
(2) A helyi önkormányzat és költségvetési szervei nevében végzett beruházásokat és felújításokat a 6. melléklet tartalmazza.
6. §
A helyi önkormányzat által a lakosságnak juttatott támogatások, szociális, rászorultság jellegű ellátások a települési támogatások 15 353 000 forint összegben.
7. §
Az önkormányzat önkormányzati szinten összevont költségvetésében a K5. Egyéb működési célú kiadások kiemelt kiadási előirányzaton belül a felhalmozási tartalékok összege 100 000 000 forint.
8. §
Az európai uniós forrásból finanszírozott támogatással megvalósuló programok, projektek kiadásait, valamint az önkormányzaton kívüli ilyen projektekhez történő hozzájárulásokat a 9. melléklet tartalmazza.
9. §
(1) A képviselő-testület az önkormányzat önkormányzati szinten összesített – közfoglalkoztatottak nélküli – 2025. évre vonatkozó létszám-előirányzatát a 7. melléklet szerint állapítja meg.
(2) A helyi önkormányzat által közfoglalkoztatottként foglalkoztatottak 2025. évre vonatkozó - átlaglétszám szerinti - létszám-előirányzata: 100 fő.
10. §
(1) A helyi önkormányzat önkormányzati szintre összesített, költségvetési bevételeinek és kiadásainak költségvetési egyenlegét a 2. § (2) bekezdés a) pontja határozza meg. A költségvetési egyenlegen belül:
(2) Az önkormányzat (1) bekezdés szerinti 2025. évi hiányának finanszírozása belső finanszírozással történik 782 070 707 forint összegben.
(3) A (2) bekezdés szerinti belső finanszírozáson belül az előző évek maradványának, vállalkozási maradványának igénybevétele összesen: 502 070 707 forint, lekötött betét megszüntetése 280 000 000 Ft és folyószámlahitel 0 forint.
3. A Közös Önkormányzati Hivatal költségvetése
11. §
A képviselő-testület az önkormányzat által irányított Közös Önkormányzati Hivatal 2025. évi költségvetési főösszegét 326 574 955 forintban állapítja meg a 4. melléklet szerint.
4. Vörösmarty Mihály Városi Könyvtár és Művelődési Központ költségvetése
12. §
A képviselő-testület az önkormányzat által irányított Vörösmarty Mihály Városi Könyvtár és Művelődési Központ Intézmény költségvetési szerv 2025. évi költségvetési főösszegét 64 184 493 forintban állapítja meg a 4. melléklet szerint.
5. Az Alapszolgáltatási Központ költségvetése
13. §
A képviselő-testület az önkormányzat által irányított Alapszolgáltatási Központ költségvetési szerv 2025. évi költségvetési főösszegét 316 574 955 forintban állapítja meg a 4. melléklet szerint.
6. A Bácsalmási Egészségközpont költségvetése
14. §
A képviselő-testület az önkormányzat által irányított Bácsalmási Egészségközpont költségvetési szerv 2025. évi költségvetési főösszegét 643 607 811 forintban állapítja meg a 4. melléklet szerint.
7. Adósságot keletkeztető ügylet
15. §
A költségvetési évben a helyi önkormányzatnak nincsenek olyan fejlesztési céljai, amelyek megvalósításához a Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügylet megkötése válik, vagy válhat szükségessé.
8. A költségvetés végrehajtására vonatkozó szabályok
16. §
A polgármester 500 ezer forint értékhatárig jogosult dönteni az előre nem látható, ezért a költségvetésben nem szereplő, év közben keletkezett forrás felhasználásról. A polgármester a forrás felhasználásra vonatkozó döntéséről a következő testületi ülésen tájékoztatja a képviselő-testületet.
17. §
(1) A finanszírozási kiadásokkal kapcsolatos jogköröket a helyi önkormányzat által irányított költségvetési szervek tekintetében az intézményvezetők gyakorolják.
(2) A finanszírozási kiadásokkal kapcsolatos jogköröket a helyi önkormányzat összesített költségvetésében szereplő finanszírozási kiadások tekintetében a képviselő-testület gyakorolja.
(3) A (2) bekezdés alól kivételt képez a szabad pénzeszközök betétként való elhelyezése, vagy éven belüli lejáratra értékpapír vásárlása, melyre értékhatár nélkül jogosult a polgármester. A betét elhelyezésről, értékpapír vásárlásáról a betét elhelyezést követő képviselő-testületi ülésen a testületet tájékoztatni köteles.
18. §
(1) Az intézményvezető az irányító szervi támogatást, mint finanszírozási bevételt a költségvetésében meghatározott kiadásokra jogosult felhasználni. Az intézményi pénzmaradvány igénybevételéről, a finanszírozási bevétellel kapcsolatos jogkör gyakorlása során a jogszabályokban meghatározott módon rendelkezhet.
(2) A finanszírozási bevételekkel kapcsolatos jogköröket a helyi önkormányzat összesített költségvetésében szereplő finanszírozási bevételek tekintetében a képviselő-testület gyakorolja.
(3) A (2) bekezdés alól kivételt képeznek
a)	a likviditási célú hitelek, kölcsönök felvétele pénzügyi vállalkozásoktól 500 ezer forint értékhatárig,
b)	a betétek megszüntetése értékhatár nélkül.
(4) A képviselő-testület felhatalmazza a polgármestert a (3) bekezdés a) és b) pontban meghatározott finanszírozási bevételekre vonatkozó döntés jogkörének gyakorlására.
(5) A helyi önkormányzat képviselő-testülete fenntartja magának a költségvetési kiadások kiemelt kiadási előirányzatai közötti, illetve kiemelt kiadási előirányzatokon belüli rovatok közötti átcsoportosításának jogát.
(6) A helyi önkormányzat által irányított költségvetési szerv a jelen költségvetési rendeletben szereplő kiemelt kiadási előirányzatait, illetve a kiemelt kiadási előirányzatokon belül a rovatok közötti kiadási előirányzatait saját hatáskörben átcsoportosíthatja. Az átcsoportosításnál az intézmény köteles betartani a vonatkozó jogszabályi előírásokat.
19. §
(1) A helyi önkormányzat képviselő-testülete fenntartja magának a költségvetési rendeletben meghatározott költségvetési bevételi és kiadási előirányzatok módosításának jogát.
(2) A helyi önkormányzat által irányított költségvetési szerv a jelen költségvetési rendeletben szereplő költségvetési kiadási és bevételi előirányzatait saját hatáskörben megemelheti. A módosításnál az intézmény köteles betartani a vonatkozó jogszabályi előírásokat.
(3) A helyi önkormányzat képviselő-testülete 10 000 000 forint értékhatárig a polgármesterre átruházza a költségvetési rendeletben meghatározott költségvetési bevételi és kiadási előirányzatok módosításának a jogát.
20. §
A képviselő-testület a 18. § (2) bekezdés szerinti előirányzat átcsoportosítás és a 19. § (2) bekezdés szerinti előirányzat módosítás miatt
a)	az 1-3. hónapban bekövetkezett változások alapján április 30-ig,
b)	a 4-6. hónapban bekövetkezett változások alapján július 31-ig,
c)	a 7-9. hónapban bekövetkezett változások alapján október 31-ig,
d)	a 10-12. hónapban bekövetkezett változások alapján az éves költségvetési beszámoló elkészítésének határidejéig (és december 31-i hatállyal) módosítja a költségvetési rendeletét.
21. §
A Képviselő-testület a helyi köztemetés összegét 185 000 Ft + Áfa-ban határozza meg.
22. §
A képviselő-testület 2025. évre az önkormányzatnál foglalkoztatott köztisztviselők vonatkozásában az alábbiakat határozza meg:
a)	A 2011 évi CXCIX. törvény 132. §-a szerinti köztisztviselői illetményalap Magyarország 2024. évi központi költségvetéséről szóló 2023. évi LV. törvény 62. § (6) bekezdése alapján: 66 000 Ft.
b)	A köztisztviselők cafetéria juttatás kerete a munkáltatót terhelő közterhekkel együtt - a költségvetési törvényben meghatározott maximális határ figyelembevételével – 330 000 forint/év/fő.
23. §
Az önkormányzat környezetvédelmi alapjára bevételek és kiadások nem kerültek tervezésre.


9. Záró rendelkezések
24. §
Ez a rendelet 2025. március 14-én lép hatályba.
25. §
E rendelet rendelkezéseit 2025. január 1-jétől kell alkalmazni.




	Németh Balázs	Patocskai Ibolya
	polgármester 	jegyző 





Záradék:

Megalkotta Bácsalmás Város Önkormányzatának Képviselő-testülete a 2025. március 12-én tartott ülésén.

Kihirdetve: a Bácsalmási Közös Önkormányzati Hivatal tájékoztató tábláján, 
2025. március 13-án.


		Patocskai Ibolya
		jegyző










(A rendelet 1-12. mellékletei külön fájlban találhatóak:

Számítógép – K_T_Anyagok(\\server3) (R) – Rendeletek – Egységes 2005-től – Költségvetési rendeletek – 2025 Kv-i rend, illetve megtalálható a www.bacsalmas.hu weblap önkormányzat/hatályos rendeletek menüpontjában, valamint a www.njt.hu weboldal önkormányzati rendeletek felületén)

